5.3. İdarənin Azərbaycan Respublikasının ekologiya və təbii sərvətlər naziri tərəfindən vəzifəyə təyin edilən və vəzifədən azad olunan rəis müavini vardır. İdarənin rəisinin müavini İdarə rəisinin ona həvalə etdiyi vəzifələri yerinə yetirir və bunun üçün şəxsən məsuliyyət daşıyır. 5.4. İdarə nin rəisi aşağıdakı səlahiyyətlərə malikdir: 5.4.1. İdarənin fəaliyyətini təşkil edir və ona rəhbərlik edir; 5.4.2. s əlahiyyətləri çərçivəsində İdarənin fəaliyyətinə dair əmr, sərəncam və göstərişlər verir, onların icrasını təşkil edir və yoxlayır;

- 5.4.3. qanunvericiliklə müəyyən olunmuş qaydada işçilərə (rəis və rəis müavini istisna olmaqla) məzuniyyətlər verir, həvəsləndirmə tədb i rləri görür, İdarənin nomenklaturasına daxil olan işçiləri vəzifəyə təyin edir və vəzifədən azad edir, rəis müavini və sektor müdirləri istisna olmaqla digər işçilər barəsində 'Dövlət qulluğu haqqında' Azərbaycan Respublikası Qanununun 25.7- ci maddəsinə əsasən Qanunun 25.2.1- ci maddəsində nəzərdə tutulmuş intizam tənbeh tədb ir i görür, rəis müavini və sektor müdirləri barəsində intizam tənbeh tədb i rlərinin görülməsi barədə Nazirliyə təqdimatlar verir;

5.4.4 . ətraf mühitin mühafizəsi, təbiətdən istifadə və ekoloji təhlükəsizlik qaydaları əleyhinə olan inzibati xətalar haqqında işlər üzrə icraata başlayır, inzibati araşdırma aparır və yaxud bu barədə sərəncam verir, inzibati xətalar haqqında işlərə baxır, təqsirkar şəxslər barəsində Azərbaycan Respublikasının İnzibati Xətalar Məcəlləsinə uyğun olaraq tədbirlər görür v ə inzibati tənbehin tətbiq edilməsi barədə qərar qəbul edir, təqsirkarların inzibati və ya cinayət məsuliyyətinə cəlb edilməsi haqqında materialları müvafiq olaraq məcburi icra və hüquq- mühafizə orqanlarına göndərir; 5.4.5. İdarənin işçilərinin say həddi və ştat cədvəli barədə təkliflər verir; 5.4.6. İdarənin strukturunun və fəaliyyətinin təkmilləşdirilməsi, maddi - texniki bazasının möhkəmləndirilməsi barədə Nazirliyə təkliflər verir; 5.4.7 . işçilərin peşə hazırlığı və əlavə təhsili üçün zəruri tədbirlər görür; 5.4.8 . dövlət və yerli özünüidarəetmə orqanları ilə, hüquqi və fiziki şəxslərlə münasibətlərdə İdarəni təmsil edir; 5.4.9. Nazirliyin verdiyi səlahiyyətlər daxilində İdarənin fəaliyyət istiqamətlərinə aid məsələlərlə bağlı məhkəmələrdə Nazirliyi təmsil edir; 5.4.10. İdarəyə ayrılmış vəsaitin təyinatı üzrə xərclənməsini təmin edir və bu barədə hesabatı Nazirliyə təqdim edir; 5.4.11. İdarənin illik və perspektiv iş planlarının tərtib olunmasını təmin edir; 5.4.12. İdarənin fəaliyyətinə dair əmr, sərəncam və göstərişlər verir, habelə onların icrasına nəzarəti həyata keçirir ; 5.5. İdarə Nazirliyə müəyyən edilmiş qaydada hesabat verir. 5.6. İdarənin əməkdaşları nəzarət etdikləri sahələr üzrə üzərində fərqləndirici nişanları olan xüsusi geyim forması ilə təmin edilirlər. 5.7 . İdarə nin ö z səlahiyyətləri daxilində qəbul etdiyi qərarların icrası onun xidməti ərazisində yerləşən digər mərkəzi icra hakimiyyəti orqanlarının yerli qurumları, yerli icra hakimiyyəti və özünüidarəetmə orqanları, fiziki, vəzifəli və hüquqi şəxslər üçün məcburi xarakter daşıyır. 5.8. İdarənin əməkdaşları öz vəzifə borclarını yerinə yetirmək üçün qanunvericiliklə müəyyən edilmiş qaydada xidməti silah gəzdirirlər .

- 6. İdarənin yenidən təşkili və ləğvi

6.1. İdarə qanunvericilikdə nəzərdə tutulmuş qaydada yenidən təşkil və ya ləğv edil ir.